text: Flot weekend i vente
  07 juni 2013 kl. 06.40
  Vejret bliver sommerligt i weekenden. I dag bliver det op til 25 grader.
  Det bliver varmt i dag - nogen steder op til 25 grader.
  Det gode vejr fortsætter de kommende dage, omend det ikke bliver helt så varmt.
  - Vi siger 15 til 20 grader både lørdag og søndag. Begge dage kommer der pænt med solskin, og der bliver tørvejr over hele linjen. Så det ser rigtigt fornuftigt ud med weekendvejret, siger vagthavende meteorolog Mogens Rønnebek fra DMI til Ritzau.
  Det gode vejr fortsætter mandag, tirsdag og onsdag. Herefter bliver det sandsynligvis mere ustadigt.
  